**Fejér Megyei Önkormányzat Közgyűlésének**

**147/2015. (IX.24.) önkormányzati határozata**

**a Székesfehérvári Regionális Vállalkozásfejlesztési Alapítvány alapító Okiratának módosításáról**

A Fejér Megyei Közgyűlés megtárgyalta a Székesfehérvári Regionális Vállalkozásfejlesztési Alapítvány Alapító Okirata módosítására vonatkozó előterjesztést, melynek alapján az alábbi döntést hozza:

**I.**

1. A Fejér Megyei Közgyűlés a Kormány 1170/2014. (III.26.) Korm. határozatában az Államot megillető alapítói jog gyakorlói hatáskörében eljárva a „Polgári Törvénykönyvről” szóló 2013. évi V. törvény 3:4. § (1) bekezdése, 3:378. §-a és 3:391. §-a alapján a Fejér Megyei Bíróság Pk.60824/1991. 38/I. számú végzésével nyilvántartásba vett

Székesfehérvári Regionális Vállalkozásfejlesztési Alapítvány

alapítói jog gyakorlójaként Alapítvány Alapító Okiratát a határozat 1. számú mellékletében foglalt Alapító Okirat módosítás szerint módosítja, s a módosítással a 2. számú mellékletben foglaltak szerint egységes szerkezetbe foglalja.

2. A Közgyűlés felhatalmazza az Elnökét az Alapító Okirat módosítása s a módosítással egységes szerkezetbe foglalt Alapító Okirat aláírására, továbbá felkéri, hogy a jogi képviselő útján gondoskodjon az Alapító Okirat módosítás változásbejegyzési kérelme benyújtásáról.

3. A Közgyűlés Alapítói jogkörében meghatalmazza Pintérné Dr. Szekerczés Anna ügyvédet, hogy a Székesfehérvári Törvényszék változásbejegyzési eljárásában valamennyi szükséges, az Alapítvány Alapító Okirata módosítását nem igénylő jognyilatkozatot megtegyen.

A Közgyűlés felhatalmazza elnökét a fenti tartalmú ügyvédi meghatalmazás aláírására.

**Felelős:**  Dr. Molnár Krisztián

Közgyűlés elnöke

**Határidő**: döntést követő 5 munkanap

Székesfehérvár, 2015. szeptember 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: